Diari Oficial de la Generalitat Valenciana


Sumari del DOGV 6392, del 08-11-2010 (2010/11527)

RESOLUCIÓ d'1 d'octubre de 2010, del conseller d'Indústria, Comerç i Innovació, per la qual s'aprova la Carta de Servicis del Diari Oficial de la Comunitat Valenciana.
-----------------------------------------------------------------------------------------------------------------------------------------------------------------------

### Dades del document

Número de DOGV
:   6392

Data del DOGV
:   08-11-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/11995


Data del document
:   01-10-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Anàlisi jurídica

 Descriptors 

:   * ciutadà
    * document oficial
    * base de dades
    * legislació

RESOLUCIÓ d'1 d'octubre de 2010, del conseller d'Indústria, Comerç i Innovació, per la qual s'aprova la Carta de Servicis del Diari Oficial de la Comunitat Valenciana. [2010/11663]
El Decret 62/2010, de 16 d'abril, del Consell (DOCV núm. 6250, de 21.04.2010), pel qual s'estableixen els instruments generals del sistema per a la modernització i millora de la qualitat dels servicis públics dels ens, organismes i entitats del sector públic dependents de la Generalitat, regula en el capítol II, articles 15 a 22 , les cartes de servicis com un instrument de millora, on s'arrepleguen els compromisos de qualitat de l'organisme gestor i proporcionen informació al ciutadà sobre els servicis prestats.
El Decret 62/2010, que deroga els articles del Decret 191/2001, de 18 de desembre, del Consell (DOCV núm. 4156, de 27.12.2001), que regulaven les cartes de servici de la Generalitat, ha suposat un nou impuls del procés de millora de la qualitat dels servicis públics que comporta l'elaboració de noves cartes de servicis adaptades a les noves situacions de cada departament. En el cas del Diari Oficial de la Comunitat Valenciana (DOCV), s'ha experimentat en els últims anys una renovació de tot el procés de producció i difusió, per la qual cosa s'ha considerat necessari elaborar una nova carta de servicis que arreplegue els nous compromisos de qualitat ajustats a la nova realitat del DOCV.
D'acord amb el que disposa el Decret 62/2010, s'ha elaborat la Carta de Servicis del Diari Oficial de la Comunitat Valenciana (DOCV), seguint en totes les seues fases la metodologia aprovada per la Direcció General de Modernització el 20 de maig de 2010, per la qual cosa ha rebut el preceptiu informe favorable del dit centre directiu.
Per tot allò que s'ha exposat, fent ús de la facultat que em confereix l'article 19 de l'esmentat Decret 62/2010, de 16 d'abril, del Consell, pel que fa a l'autoritat competent per a procedir a la seua aprovació, resolc:
Primer
Aprovar la Carta de Servicis del Diari Oficial de la Comunitat Valenciana, que s'uneix com a annex a la present resolució.
Segon
Disposar la seua publicació en el Diari Oficial de la Comunitat Valenciana.
Tercer
La Carta de Servicis del DOCV estarà a disposició de la ciutadania per mitjà de publicacions que es facilitaran en les distintes dependències d'esta Conselleria, així com a través de la pàgina institucional de la Conselleria d'Indústria, Comerç i Innovació i en , sense perjudici d'altres accions de comunicació que pogueren realitzar-se.
València, 1 d'octubre de 2010.- El conseller d'Indústria, Comerç i Innovació i vicepresident primer del Consell: Vicente Rambla Momplet.